দৃষ্টিনন্দন এ দুই বিনোদনকেন্দ্র ব্রিজ ছাড়াও এখানে রয়েছে নজরকাড়া অনেক কিছু। রয়েছে দৃষ্টিনন্দন ঘাট। লেকের জলে ভেসে বেড়ানোর জন্য প্যাডেল বোট রয়েছে। এছাড়া লেকের পাড় ঘেঁষে লাগানো হয়েছে বিভিন্ন প্রজাতির গাছ। বানর, ব্যাঙ, ডাইনোসর, জিরাফসহ বিভিন্ন প্রাণীর প্রতিকৃতি স্থাপন করা হয়েছে নানা জায়গায়। প্রতিনিয়তই চোখে পড়ে শিশু পার্কে দর্শনার্থীদের ভিড়। শিক্ষার্থী থেকে শুরু করে বিভিন্ন পেশার লোকজন এ লেকে ঘুরতে এসেছেন। কেউ প্যাডেল বোটে, আবার কেউ গাছগাছালি নিজ দিয়ে ঘুরে বেড়াচ্ছেন। শিশুরা আনন্দের মাধ্যমে মাতিয়ে রাখছে নিজেদের। কেউ ট্রেন ভ্রমণ করছে, কেউ হেলিকপ্টারে ঘুরছে, কেউ দোলনায় দোল খাচ্ছে, আবার কেউ কেউ জাহাজে আনন্দের মুহূর্ত পার করছে। বড়দের পাশাপাশি ছোটদের আনন্দ আরও বাড়িয়ে দিয়েছে শিশুপার্ক।